
 Panevėžio miesto savivaldybės
 administracijai
	
DĖL PRAŠYMO PAVESTI UŽSAKOVO FUNKCIJAS PANEVĖŽIO NEKILNOJAMOJO TURTO VALDYMO CENTRUI ATLIKTI STOGINĖS NAUJOS STATYBOS DARBUS


Panevėžio nekilnojamojo turto valdymo centrui 2024 m. Panevėžio miesto savivaldybės tarybos sprendimu Nr. 1-512 „Dėl Panevėžio miesto savivaldybei nuosavybės teise priklausančio ir šiuo metu savivaldybės administracijos patikėjimo teise valdomo nekilnojamojo turto perdavimo Panevėžio nekilnojamojo turto valdymo centrui“ buvo perduotas valdyti, naudoti ir disponuoti juo patikėjimo teise nekilnojamas turtas (futbolo aikštė, unikalus Nr. 4400-5395-0102), esantis adresu Smėlynės g. 2B.
Stadionas yra svarbus miesto sporto infrastruktūros objektas, kuriame vyksta intensyvi sportinė veikla, tačiau esama infrastruktūra nėra pakankamai pritaikyta eksploatavimui įvairiomis meteorologinėmis sąlygomis ir neatitinka šiuolaikinių funkcionalumo bei patogumo standartų.
Esant atvirai tribūnų konstrukcijai, lietus, sniegas ir ultravioletinė spinduliuotė spartina dangų, sėdimų vietų, inventoriaus bei inžinerinių elementų nusidėvėjimą. Įrengta stoginė sumažintų tiesioginį kritulių poveikį, mažintų korozijos, medžiagų deformacijos ir dangų erozijos riziką, taip sumažindamos ilgalaikės priežiūros ir remonto sąnaudas.
Stoginė sumažintų tiesioginį saulės spindulių ir vėjo poveikį, todėl tribūnose susidarytų stabilesnės mikroklimato sąlygos. Tai svarbu žiūrovų komfortui bei traumų prevencijai.
Daugelyje futbolo stadionų, atitinkančių nacionalinių ir tarptautinių organizacijų (pvz., UEFA) rekomendacijas, numatyta dalinė arba pilna žiūrovų vietų apsauga nuo kritulių. Stoginės įrengimas sudarytų galimybę ateityje organizuoti aukštesnio lygio varžybas ir oficialius renginius. Gautas Lietuvos futbolo federacijos pranešimas (GD-329(1.9 Mr).
Įvykdžius projektą bus įrengtos ne mažiau kaip 500  dengtos sėdimos vietos. Iš savivaldybės biudžeto lėšų projektavimui planuojama skirti iki 12 000 Eur, o rangos darbams iki 70 000 Eur. Planavimo ir įrengimo darbus planuojama atlikti 2026 metais.
Prašome pritarti stoginės Smėlynės  g. 2B, Panevėžys naujos statybos darbų vykdymui bei pavesti užsakovo funkcijas atlikti PNTVC.

